stanford-oval/wikipedia huggingface dataset:
גסטון ראמירס
קריירת קבוצות

ראמירס נולד בפריי בנטוס שבאורוגוואי. ראמירס התחיל את הקריירה המקצועית שלו בקבוצת הנעורים שלו, פניארול. בעונת 2009/2010 כבש ראמירס 6 שערים ב-30 הופעות ליגה, וסייע לקבוצתו לזכות באליפות אורוגוואי.
באוגוסט 2010 חתם ראמירס בבולוניה מהסרייה א' האיטלקית, תמורת סכום של 2.5 מיליון אירו. ב-26 בספטמבר 2010 ערך את הופעת הבכורה שלו במועדון, במשחק החוץ נגד קטאניה, שנגמר בשוויון 1:1. בעונתו הראשונה בבולוניה הופיע ב-25 משחקים בליגה, בהם כבש 4 שערים ובישל 2, ובנוסף כבש 3 שערים ב-2 הופעות בקופה איטליה. בעונה הבאה המשיך ראמירס להיות שחקן חשוב בהרכב בולוניה, כאש כבש 8 שערים ב-33 הופעות.
ב-31 באוגוסט 2012 עבר ראמירס לסאות'המפטון, העולה הטרייה לפרמייר ליג, תמורת 12 מיליון לירות שטרלינג. ראמירס חתם בקבוצה על חוזה ל-4 שנים. הוא ערך את הופעת הבכורה שלו בקבוצה ב-15 בספטמבר בתבוסה 6:1 לארסנל, כאשר עלה כמחליף בתחילת המחצית השנייה. הוא כבש את שער הבכורה שלו בסאות'המפטון ב-29 בספטמבר, בהפסד 3:1 לאברטון. בסך הכל, בעונתו הראשונה בסאות'המפטון כבש 5 שערים ב-26 משחקים. בעונתו השנייה בסאות'המפטון, ב-18 בינואר 2014, נפצע ראמירס במהלך משחק ליגה נגד סנדרלנד בקרסול, פציעה שבעקבותיה נעדר השחקן חודשיים מהמגרשים.
ב-1 בספטמבר 2014 הושאל ראמירס להאל סיטי. ב-15 בספטמבר ערך את הופעתו הבכורה בקבוצה כשעלה כמחליף בתיקו 2:2 נגד ווסטהאם יונייטד. ב-26 בדצמבר 2014 כבש את שערו הראשון בקבוצה בניצחון 3:1 על סנדרלנד.
ב-26 בינואר 2016 הושאל ראמירס למידלסברו עד לסוף העונה. ב-9 בפברואר 2016 ערך את הופעתו הבכורה בקבוצה בתיקו 1:1 נגד מילטון קינס דונס. ב-23 בפברואר הבקיע את שערו הראשון בניצחון 3:1 על קארדיף סיטי. ב-20 ביולי חתם באופן קבוע בקבוצה. ב-4 באוגוסט 2017 חתם ראמירס בסמפדוריה.
ב-7 בדצמבר 2021 חתם במונצה מסרייה ב'.
נבחרת אורוגוואי

בשנת 2009 שיחק ראמירס באליפות העולם עד גיל 20, כאשר הגיעה אורוגוואי לשלב שמינית הגמר, שם הפסידה 3:1 לברזיל.
ראמירס הופיע לראשונה במדי נבחרת אורוגוואי הבוגרת ב-8 באוקטובר 2010, במשחק ידידות נגד אינדונזיה.
ראמירס זומן לסגל אורוגוואי לאולימפיאדת לונדון. הוא זומן גם לסגל אורוגוואי לגביע הקונפדרציות 2013, ופתח בהרכב במשחקים נגד ספרד וטהיטי.
ראמירס זומן לסגל אורוגוואי למונדיאל 2014. משחקו הראשון בטורניר היה נגד איטליה, שהיה המשחק האחרון בשלב הבתים. הוא נכנס כמחליף לכריסטיאן רודריגס בדקה ה-78. בדקה ה-81, 3 דקות לאחר שנכנס, בעט ראמירס בעיטת קרן, שמצאה את ראשו של דייגו גודין, שהכניס את הכדור לשער. שער זה העלה את אורוגוואי לשלב שמינית הגמר.
תארים

אליפות אורוגוואי: 2009/2010
הערות שוליים

↑  Gaston Ramirez completes move to Southampton, באתר BBC
↑  Arsenal 6 - 1 Southampton, באתר BBC
↑  Everton 3 - 1 Southampton, באתר BBC
↑  Gaston Ramirez and Dejan Lovren out for up to eight weeks, באתר BBC
↑  Transfer deadline day: Hull sign Gaston Ramirez and Mo Diame, באתר BBC
| נבחרת אורוגוואי – אולימפיאדת לונדון 2012 |
| --- | --- | --- |
|  1 קמפאניה •  2 אריאס •  3 פולנטה •  4 קואטס •  5 אלבין •  6 רולין •  7 קבאני •  8 קלסאדה •  9 סוארס •  10 ראמירס •   11 ארננדס •  12 אורטאוויסקאיה • 13 אגירגראיי •  14 לודיירו • 15 רודריגס • 16 ויודס • 17 ארבאלו • 18 חלפי • מאמן: טבארס |  1 קמפאניה •  2 אריאס •  3 פולנטה •  4 קואטס •  5 אלבין •  6 רולין •  7 קבאני •  8 קלסאדה •  9 סוארס •  10 ראמירס •   11 ארננדס •  12 אורטאוויסקאיה • 13 אגירגראיי •  14 לודיירו • 15 רודריגס • 16 ויודס • 17 ארבאלו • 18 חלפי • מאמן: טבארס | אורוגוואי |
| נבחרת אורוגוואי – מונדיאל 2014 |
| --- | --- | --- |
|  1 מוסלרה •  2 לוגאנו •  3 גודין •  4 פוסילה •  5 גרגאנו •  6 א. פריירה •  7 רודריגס •  8 ארננדס •  9 סוארס •  10 פורלאן •   11 סטואני •  12 מוניוס • 13 חימנס •  14 לודיירו • 15 פרס • 16 מ. פריירה • 17 ארבאלו • 18 ראמירס • 19 קואטס • 20 גונסאלס • 21 קבאני • 22 קאסרס • 23 סילבה • מאמן: טבארס |  1 מוסלרה •  2 לוגאנו •  3 גודין •  4 פוסילה •  5 גרגאנו •  6 א. פריירה •  7 רודריגס •  8 ארננדס •  9 סוארס •  10 פורלאן •   11 סטואני •  12 מוניוס • 13 חימנס •  14 לודיירו • 15 פרס • 16 מ. פריירה • 17 ארבאלו • 18 ראמירס • 19 קואטס • 20 גונסאלס • 21 קבאני • 22 קאסרס • 23 סילבה • מאמן: טבארס | אורוגוואי |
| נבחרת אורוגוואי – קופה אמריקה 2016 |
| --- | --- | --- |
|  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 לאקסאלט •  8 ארננדס •  9 סוארס •  10 ראמירס •   11 סטואני •  12 קמפאניה • 13 ויקטורינו •  14 לודיירו • 15 וסינו • 16 מ. פריירה • 17 ארבאלו • 18 קורוחו • 19 ג. סילבה • 20 גונסאלס • 21 קבאני • 22 רולאן • 23 מ. סילבה • מאמן: טבארס |  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 לאקסאלט •  8 ארננדס •  9 סוארס •  10 ראמירס •   11 סטואני •  12 קמפאניה • 13 ויקטורינו •  14 לודיירו • 15 וסינו • 16 מ. פריירה • 17 ארבאלו • 18 קורוחו • 19 ג. סילבה • 20 גונסאלס • 21 קבאני • 22 רולאן • 23 מ. סילבה • מאמן: טבארס | אורוגוואי |
גריגורי גאנזבורג

| --- | --- |

גריגורי גאנזבורג
 לידה:  25 בספטמבר 1954 (בן 70) חרקוב, ברה"מ 
 מוקד פעילות:  אוקראינה 
 מקום לימודים:  האוניברסיטה הלאומית לאמנויות של חרקוב 
 שפה מועדפת:  אוקראינית 
 grhansburg.simplesite.com
 
גריגורי גאנזבורג (ברוסית: Григорий Ганзбург; נולד ב-25 בספטמבר 1954, בעיר חרקוב), מוזיקולוג, מלחין, ומורה
אוקראיני ממוצא יהודי.
חייו

גריגורי גאנזבורג נולד בחרקוב למשפחת מוזיקאי ישראל גאנזבורג. בשנת 1973 סיים את לימודיו בבית הספר למוזיקה בחרקוב והמשיך בהשכלה גבוהה בתחום המוזיקה. בשנת 1978 סיים את לימודיו בפקולטה להיסטוריה ותאוריה של האמנות במכון ממשלתי לאמנות בחרקוב.
בשנים 1978-1985 היה מורה במכללה המוזיקלית הממשלתית בפולטבה. בשנים 1984-2009 עבד כמרצה במכון ממשלתי לאמנות (אוניברסיטה) בחרקוב בו למד. במהלך עבודתו זו עשה הדוקטורט בתחום חקר האמנות. בשנת 1984 הוענק לגאנזבורג תואר פרופסור. מאז שנת 1993 הוא מנהל המכון למוזיקולוגיה בחרקוב.
גריגורי גאנזבורג היה חבר באיגוד המלחינים של ברית המועצות וכיום הוא חבר באיגודי המלחינים של אוקראינה ורוסיה.
בשנים 1992-2002 היה המנהל המדעי של הפסטיבל המוזיקלי הבינלאומי "עצרת חרקוב". במקביל, בשנים 1992-1995 היה עורכו של השנתון "עצרת חרקוב", שכלל מאמרים בתחום המוזיקולוגיה.
בשנת 1976 החל גאנזבורג להתעניין בתחום חדש של מוזיקולוגיה - ה"ליברטולוגיה" (המחקר של הרכיב המילולי של היצירה המוזיקלית), ופיתח תאוריה זו תוך הרחבתה בנוסף לאופרה ליצירות מוזיקליות נוספות. הוא פרסם מספר רב של מאמרים על ההיסטוריה של המוזיקה. חקר יצירות של פרנץ שוברט ורוברט שומאן  הוא תחום התעניינותו מיוחדת ובתחום זה הוא פרסם מאמרים ומחקרים.
גאנזבורג חיבר מספר יצירות מוזיקליות, בעיקר יצירות למקהלה, בהן "מזמור מספר 136" למילים מאת טאראס שבצ'נקו ושירים למקהלה על פי מילים של מרינה צווטאייבה ואוסיפ מנדלשטם.
הוא מנחה באופן קבוע תוכניות רדיו וטלוויזיה.
דונקי שוט

| --- | --- |

 מבוסס על:  דון קישוט 
 בימוי:  José Pozo 
 הופק בידי:  Fabio Massimo Cacciatori 
 מדבבים:  Andreu Buenamente (סנצ'ו פנסה) David Fernández Ortiz (Rocinante) Luis Posada (Rucio) Sancho Gracia (Sansón Carrasco) José Luis Gil (אלונסו קיחאנו) Sonia Ferrer (דולסינאה) 
 מוזיקה:  אנדראה גוארה 
 מדינה:  ספרד ספרד איטליה איטליה
 חברת הפקה:  Filmax, Lumiq Studios 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  22 בנובמבר 2007 
 משך הקרנה:  90 דק' 
 שפת הסרט:  ספרדית 
 סוגה:  סרט קומדיה, סרט פנטזיה, סרט פעולה, סרט מבוסס יצירה ספרותית 
 donkeyxote.filmax.com
 דף הסרט ב־IMDb
 
דונקי שוט (באנגלית: Donkey Xote) הוא סרט הנפשה ממוחשבת ספרדי קומי משנת 2007, המבוסס על הספר "דון קישוט".
עלילה

הסרט מתחיל בקריינית שמספרת את ראשית הסיפור על "דון קישוט", ואז החמור רושיו מפריע לה ומתחיל לספר את הסיפור ה"אמיתי" של ההרפתקה: דון קישוט לא היה משוגע, למעשה הוא היה אדם חכם ומלא תשוקה. בסיפור של רושיו על ההרפתקה עם דון קישוט ונושא הכלים שלו סנצ'ו פנסה, אנו לומדים כי רושיו חולם להיות סוסו של קישוט, בעוד רושינאנטה, הסוס שלו, הוא פחדן ולא אוהב לעזוב את הארווה שלו.
באותו הזמן, דולסינאה מתקשה למצוא אביר ועוזרו. היריבות בין קישוט ופנסה מובילה למסע בספרד אל העיר ברצלונה שם הם מתחרים על לבה של האישה היפה. כדי להגן על כבודו מפני המתחזים, קישוט האמיתי מוכרח להילחם מול אביר הירח על מנת ללמוד על זהותה האמיתית של דולסינאה.
מדבבים בעברית

את הדיבוב העברי ביימה אפרת קרצמן והפיקה אסנת סדן.
מתי אטלס – דון קישוט
מולי שולמן – סנצ'ו
גלעד ויטל – רושיו
דן קיזלר – רושינאנטה
גדי לוי – ג'יימס / אוורלדה / שדרן
ניב קייקוב – ראשה
ענבל לורי – דוכסית / אשתו של סנצ'ו
עפרון אטקין – דוכס
מאיה מיטלפונקט – אלדיסידורה
מיה בכר – מספרת / דולסינאה
אורי יניב – פיטר / דמויות שונות
אלעד שרעבי – גלובוס / דמויות שונות
לורן סביר – דמויות שונות
ניסו שליו – דמויות שונות
דונקיליטי

דונקיליטי (בהונגרית: Dunakiliti) הוא כפר במחוז גיור-מושון-שופרון, שבצפון-מערב הונגריה.
יהודי דונקיליטי

בדונקריליטי חיו יהודים בתקופות זמן שונות. בשנת 1869 היו שלושת היהודים בכפר חלק מקהילת ראיקה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 3 | 1,002 |
| 1910 | 4 |  |
| 1920 | 3 |  |
| 1930 | 3 |  |
הערות שוליים

↑  נתוני הכפר באתר הלמ"ס ההונגרי
↑  תיעוד קהילת ראיקה באתר jewishgen
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת מושונמגירובאר |
| --- | --- | --- |
| יישובים | מושונמגיארובאר • אשבאנירארו • בזניה • דרנוז'לי • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • יאנושומוריה • קארויהאזה • קימלה • קישבודק • לבן • לבל • ליפוט • מאריאקאלנוק • מצ'ר • מושונסולנוק • מושונאודוואר • פישקי • ראיקה  • אוירונפה • וארבלוג |  |
| --- | --- |
בקרת זהויות :  GND: 1224484053 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
דוד חודק

| --- | --- |

 לידה:  1953 (בן 71 בערך) ישראל 
 מדינה:  ישראל 
 השכלה:  אוניברסיטת תל אביב (1981)
 השתייכות:  משרד גרוס ושות'
 תקופת כהונה:  1983–הווה (כ־41 שנים) 
 תקופת הפעילות:  1983–הווה (כ־41 שנים)
 תפקידים בולטים:  ראש ועדת חודק  חבר ועדת ורדי  חבר ועדת ברנע
 בן או בת זוג:  אמיליה חודק 
 מספר צאצאים:  2 
 פרסים והוקרה:  עיטור העוז
 
דוד חוֹדַק (נולד ב-1953) הוא עורך דין העוסק במשפט מסחרי. בעל עיטור העוז על פועלו כקצין שריון במלחמת יום הכיפורים. כיהן כראש משרד עורכי הדין גרוס ושות' לשעבר, והחל מינואר 2023, לאחר המיזוג מכהן כיושב ראש הפירמה המאוחדת גולדפרב גרוס זליגמן ושות׳, משרד עורכי הדין הגדול בישראל.
ביוגרפיה

חודק נולד בישראל, בן לאב ניצול השואה שעבד בחברת החשמל, ואם עקרת בית. הוא גדל בשכונה בדרום תל אביב, למד בבית הספר רוגוזין-ביאליק ובפנימייה הצבאית לפיקוד ליד הגימנסיה העברית "הרצליה".
ביוגרפיה > שירותו הצבאי

ב-1971 התגייס לצה"ל ושירת כתותחן טנק בחיל השריון. לאחר קורס קציני שריון שירת כמדריך בבית הספר לשריון.
עם פרוץ מלחמת יום הכיפורים, הופסק קורס קציני השריון בו הדריך. מפקדי בית הספר וחייליו הרכיבו את גדוד שריון 198, בפיקוד עמיר יפה, שנשלח לסיני. פלוגתו של חודק קיבלה את גזרת מעוז "מפרקת", סמוך לקנטרה. חודק נלחם בכוחות המצרים שהשתלטו על האזור. במהלך הקרבות נפגע הטנק שלו מטיל סאגר והושבת. חודק נשאר במעוז יחד עם חיילי המעוז ולוחמים נוספים מהשריון. תחת האש המצרית הכבדה, ארגן חודק את פינוי הלוחמים והנפגעים, ובהם שבעה פצועים, שני הלומי קרב ומספר הרוגים, עד לחילוצם על גבי שני טנקים, אליהם הצליחו לחבור. במהלך הפינוי נפגע מרסיסים ברגלו אך המשיך להילחם עד שהתמוטט ופונה לבית חולים. לאחר שבוע אשפוז, עזב את בית החולים, ללא הסכמת רופאיו, וחבר ליחידתו בקרב העיר סואץ. על אומץ הלב שהפגין, כושר המנהיגות והדבקות במשימה עוטר בעיטור העוז.
לאחר המלחמה שירת כסגן ומפקד פלוגה, קצין אג"ם באוגדה, סגן מפקד גדוד ומפקד גדוד 198 בדרגת סא"ל.
ביוגרפיה > לאחר שחרורו מצה"ל

ב-1981 סיים את לימודי המשפטים באוניברסיטת תל אביב, ב-1983 חבר ליוסף גרוס וב-1986 הפך לשותפו. בשנים 1990–1992 עבד במשרד Weil Gotshal & Manges בניו יורק והתמחה בדיני ניירות ערך, מיזוגים ורכישות ועסקאות בינלאומיות. חודק מומחה בדיני תאגידים, בדיני מיסים ובשוק ההון. מכהן כיושב ראש ושותף בכיר במשרד גולדפרב גרוס זליגמן (נקרא בעבר משרד גרוס, קלינהנדלר, חודק, הלוי, גרינברג ושות'), משרד עורכי הדין הגדול בישראל, ב-2010 דורג על ידי צ'יימברס אנד פרטנרס בין ארבעת עורכי הדין בקבוצת האיכות הראשונה בישראל בתחום שוק ההון ובין תשעת עורכי הדין בדרגה זו בתחום המיזוגים והרכישות.
ביוגרפיה > פעילות ציבורית

במהלך השנים שימש כחבר במספר ועדות ציבוריות:
ב-1994 היה חבר ועדת ורדי – ועדה מטעם רשות ניירות ערך לנושא עידוד הון סיכון בישראל.
ב-2001 היה חבר ועדת ברנע – ועדה מטעם רשות ניירות ערך לנושא מבנה דוחות שנתיים, תשקיפים והשלכותיהם.
ב-2009 עמד בראש ועדת חודק – ועדה ציבורית מטעם משרד האוצר לניהול והפחתת סיכוני אשראי על ידי גופים מוסדיים, ובפרט קביעת פרמטרים להתייחסות גופים כאלה להשקעה באיגרות חוב של חברות והלוואות להן. הוועדה פרסמה את המלצותיה בפברואר 2010 ואלה אומצו על ידי הממונה על שוק ההון, ביטוח וחסכון באוצר, עודד שריג.
בינואר 2023 הוכרז על מיזוג משרד עורכי הדין גרוס עם המשרד גולדפרב-זליגמן, ונוסדה הפירמה גולדפרב, גרוס, זליגמן ושות, משרד עורכי הדין הגדול בישראל, המונה 530 עורכי דין. עורך הדין חודק היה ליושב ראש הפירמה המאוחדת.
בפברואר 2023, במהלך כנס עורכי דין על רקע הרפורמה המשפטית, אמר חודק שבהיסטוריה של ארץ ישראל היו מלחמות אחים, ואם ישראל תהפוך לדיקטטורה הוא יילחם: "אם צריך להילחם על זה – אלחם. אנשים מוכנים להילחם עם נשק... אם יגררו אותי לזה, זה מה שאני אעשה". דברים אלה עוררו סערה תקשורתית והוא אף זומן לחקירה משטרתית. בראיון בכאן 11 חזר בו והבהיר "אני מצטער על כך שדברי פורשו לא נכון, צריך להיאבק בתוכנית בכל דרך חוקית. החקירה נגדי – פוליטית לחלוטין". שותפיו במשרד עורכי הדין שבראשו עמד פרסמו מכתב שבו הם מגנים כל סוג של אלימות וכתבו שדבריו של חודק אינם מייצגים את עמדת המשרד. חודק שלח מייל לעובדי המשרד, בו כתב שהמכתב של שותפיו עורכי הדין איה יופה, אסתר קורן וד"ר איל שנהב היה בשבילו המכה הקשה מכל, הוא ראה בו בגידה, וכתגובה עבר ממשכנו במשרד עו"ד גרוס לשעבר, למשרדי שותפיו במשרד גולדפרב זליגמן הממוקמים במגדלי אלקטרה. הוא ממשיך לכהן בתפקידו כיושב ראש המשרד המאוחד.
חיים אישיים

חודק נשוי לפרופסור אמי חודק, מנהלת מחלקת העור במרכז הרפואי רבין. לזוג שני ילדים.
הערות שוליים

1 2  עורכי האתר Duns 100, דוד חודק, יושב ראש, גולדפרב, גרוס זליגמן, באתר Duns 100 - דירוג החברות המובילות במשק הישראלי, ‏29/03/2023
1 2  עורכי האתר, גולדפרב זליגמן וגרוס מתמזגים למשרד עו"ד הגדול בישראל, באתר Funder.co.il אתר ניהול ההשקעות של ישראל, ‏19.01.2023
1 2 3  עורכת הדין שהובילה את המיזוג הגדול בישראל: "השוק ילך בעקבותינו, משרדים בינוניים יתקשו", באתר גלובס, 24 במרץ 2023
↑  דוד חודק, באתר "בהשקט ובבטחה".
↑  עיטור העוז שהוענק לדוד חודק, באתר "בעוז רוחם" של אגף כוח האדם בצה"ל;

סג"ם דוד חודק, באתר הגבורה
↑  דירוג BDI, שנת 2015
↑  אלה לוי-וינריב, ‏מי הם עורכי הדין הטובים בארץ בתחומי המשפט המסחרי?, באתר גלובס, 25 בפברואר 2010
↑  על ועדת חודק באתר פורום החוסכים לפנסיה בישראל
↑  כנס החורף של לשכת עורכי הדין 2023
↑  עו"ד חודק חוזר בו: להיאבק בתוכנית בכל דרך חוקית, באתר ערוץ 7, ‏2023-02-04
↑  קרן אוזן, עו"ד חודק: "אני מתנגד לאלימות, צריך להיאבק ברפורמה המשפטית בכל דרך חוקית", באתר כאן – תאגיד השידור הישראלי
1 2  גולן חזני, לאחר האמירה השנויה במחלוקת: עו"ד דוד חודק פורש ממשרד גרוס ושות', ומאשים את שותפיו בבגידה, באתר כלכליסט, 14 בפברואר 2023
| --- | --- |
בקרת זהויות :  NLI: 987007308463005171
דווין סמית'

| --- | --- |

 לידה:  12 באפריל 1983 (בן 41) ניו קאסל, ארצות הברית 
 עמדה:  סמול פורוורד, קלע 
 גובה:  1.98 מטרים
 מספר:  6
 מכללה:  אוניברסיטת וירג'יניה
 דראפט:  לא נבחר, 2005
 קבוצות כשחקן
 2005–2007   2007–2008   2008–2009   2009–2010   2010–2011   2011–2017:  גיפוסקואה באסקט   אבלינו   פנרבחצ'ה אולקר   פאנליניוס   בנטון טרוויזו   מכבי תל אביב
 הישגים כשחקן
 אליפות אירופה (2014)   חמישיית העונה השנייה ביורוליג (2015)   חמישיית העונה ביורוקאפ (2010–2011)   חמישיית העונה בליגת העל בכדורסל (2015, 2013)  אליפות המדינה (2014 ,2012)   גביע המדינה בכדורסל (2012–2017)   גביע ווינר סל (2015 ,2011–2013)   אליפות הליגה האדריאטית (2012)   MVP של גמר הגביע האיטלקי בכדורסל (2008)
 
דווין סמית' (באנגלית: Devin Smith; נולד ב-12 באפריל 1983 בדלאוור, ארצות הברית) הוא כדורסלן עבר אמריקאי ששיחק בעמדת הסמול פורוורד ולעיתים היה נע לעמדות הקלע והפאוור פורוורד. גובהו 1.98 מטרים.
קריירה

סמית' שיחק בנבחרת הכדורסל של אוניברסיטת וירג'יניה בליגת המכללות. במשך שלוש השנים בהם היה באוניברסיטה, העמיד ממוצעים של 16.5 נקודות ו-6.1 ריבאונדים. סמית' בחר שלא להירשם לדראפט ה-NBA של 2005 והתחיל את הקריירה המקצועית שלו במדי קבוצה מליגת ה-ACB, גיפוסקואה באסקט, בה שיחק שתי עונות.
לאחר מכן, סמית' עבר לקבוצה האיטלקית, אבלינו, הוביל אותה לזכייה בגביע האיטלקי וזכה גם בתואר ה-MVP של גמר הגביע. באותה עונה סמית' הוביל את אבלינו גם לכרטיס היסטורי עבור המועדון ליורוליג. באבלינו הוא סיים עם ממוצעים של 18.2 נקודות, 5.2 ריבאונדים ו-2.1 חטיפות למשחק.
בעונת 2008/09 עבר לקבוצת ליגת העל הטורקית, פנרבחצ'ה אולקר ובמדיה שיחק לראשונה ביורוליג ותרם 7.9 נקודות ו-3.4 ריבאונדים. בקיץ שלאחר העונה חתם במדיה של פאנליניוס.
בעונת 2009/10 דווין סמית' עזר למועדון היווני פאנליניוס והצעיד אותו לפיינל פור של היורוקאפ ובחצי הגמר קלע 29 נקודות, אך קבוצתו הפסידה לוולנסיה של נבן ספאחיה, שזכתה בתואר. במהלך אותה עונה, הצטיין סמית' במדי קבוצתו עם 14.6 נקודות ו-4.6 ריבאונדים במפעל האירופי.
בעונת 2010/11 סמית' היה הכוכב של בנטון טרוויזו האיטלקית, וגם אותה הוביל לפיינל פור של היורוקאפ עם ממוצעים של 15.8 נקודות (רביעי בליגה), 5 ריבאונדים ו-2 חטיפות (רביעי בליגה) למשחק. משחק השיא שלו ביורוקאפ היה מול אלבה ברלין כשקלע 35 נקודות, כולל 7 שלשות, לקח 9 ריבאונדים והגיע למדד של 47 נקודות. זהו שיא כל הזמנים למשחק בשלב ה"לאסט 16" של היורוקאפ. באותה עונה וגם בעונה שלפניה נבחר סמית' לחמישיית העונה של היורוקאפ.
ב-23 ביוני 2011, חתם סמית' בקבוצת מכבי תל אביב, בחוזה המוערך בכ-900 אלף דולרים עבור שנתיים. בקיץ 2012 מכבי מימשה את האופציה בחוזה של דווין סמית' לעונה נוספת. בשנת 2013 נבחר סמית' ל-MVP של חודש מרץ ביורוליג. בקיץ 2013 חתם סמית' לשנתיים נוספות במכבי תל אביב עבור 900 אלף דולר לעונה. בעונת 2013/2014 זכה סמית' עם מכבי תל אביב בגביע הליגה, בגביע המדינה, באליפות ישראל וביורוליג. בעונת 2014/2015 היה סמית' לאחד השחקנים הבולטים ביותר במכבי. הוא תרם 15.2 נקודות ו-6 ריבאונדים בממוצע למשחק.
ב-7 באפריל 2015 חתם לשלוש שנים נוספות במכבי תל אביב תמורת 3.7 מיליון דולר.
במהלך עונת 2015/2016 שיחק 24.2 דקות וקלע 11.4 נקודות בממוצע.
בעונת 2016/2017 סמית' לא נרשם לליגת העל הישראלית ושיחק רק ביורוליג.
בהמשך העונה החליטו במועדון לרשום אותו לליגה הישראלית והגביע בשל עזיבתם של סוני וימס ומאיק צירבס, וסמית' החזיר במשחק גמר מצוין בעיקר ברבע השלישי של המשחק והוביל את המועדון לגביע ה-8 ברציפות. בתום העונה פרש מכדורסל בעקבות פציעות בברכיו.
ביוני 2018 הצטרף לצוות המקצועי של קבוצת ה-NBA פיניקס סאנס כאחראי על פיתוח שחקנים.
סטטיסטיקות קריירה > ליגת העל – עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | מכבי תל אביב | 16 | 16 | 23.7 | 61% | 43% | 74% | 4.3 | 1.4 | 0.6 | 0.4 | 12.9 |
| 2012/2013 | מכבי תל אביב | 24 | 24 | 24.1 | 61% | 53% | 78% | 5.5 | 1.9 | 1.6 | 0.8 | 13.6 |
| 2013/2014 | מכבי תל אביב | 19 | 19 | 26.4 | 64% | 39% | 78% | 5.7 | 1.2 | 1.2 | 0.7 | 12.6 |

| 2014/2015 | מכבי תל אביב | 29 | 29 | 26.3 | 62% | 45% | 84% | 6.6 | 1.9 | 0.7 | 0.6 | 15.3 |
סטטיסטיקות קריירה > ליגת העל – פלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | מכבי תל אביב | 5 | 5 | 24.6 | 74% | 44% | 80% | 4.6 | 1.6 | 2.0 | 0.8 | 15 |
| 2012/2013 | מכבי תל אביב | 7 | 7 | 30.4 | 58% | 35% | 86% | 5.9 | 2.1 | 1.3 | 0.1 | 12.7 |
| 2013/2014 | מכבי תל אביב | 9 | 9 | 26.6 | 79% | 36% | 81% | 6.7 | 1.9 | 0.7 | 0.1 | 11.2 |

| 2014/2015 | מכבי תל אביב | 4 | 4 | 29.3 | 57% | 41% | 100% | 7.5 | 4.3 | 1.8 | 0.0 | 12 |
סטטיסטיקות קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | פנרבחצ'ה אולקר | 14 | 3 | 24.5 | .411 | .234 | .667 | 3.4 | 1.0 | .5 | .6 | 7.9 |
| 2011/2012 | מכבי תל אביב | 21 | 19 | 27.0 | .419 | .286 | .857 | 4.8 | .8 | .6 | .6 | 8.3 |
| 2012/2013 | מכבי תל אביב | 25 | 24 | 28.5 | .436 | .377 | .844 | 4.0 | 1.6 | .7 | .7 | 11.5 |
| 2013/2014 | מכבי תל אביב | 28 | 27 | 28.0 | .498 | .411 | .853 | 5.6 | 1.0 | .5 | .5 | 9.9 |
| 2014/2015 | מכבי תל אביב | 25 | 25 | 31.8 | .458 | .376 | .833 | 6.1 | 2.5 | 1.0 | .6 | 15.0 |
| קריירה |  | 113 | 98 | 28.3 | .450 | .356 | .826 | 4.9 | 1.4 | .7 | .6 | 10.8 |
הערות שוליים

↑  דווין סמית' חתם במכבי תל אביב לשנתיים, באתר מכבי תל אביב, 23 ביוני 2011
↑  רועי גלדסטון, ‏סמית חתם במכבי. בלאט: יביא חוכמת משחק, באתר ערוץ הספורט, 23 ביוני 2011
↑  רועי גלדסטון, ‏יש תמורה להצלחה: סמית' הוא מצטיין החודש ביורוליג, באתר ערוץ הספורט, 1 באפריל 2013
↑  הג'וב החדש של דווין סמית': הצטרף לצוות המקצועי של פיניקס, באתר וואלה, 11 ביוני 2018
דוד קמינסקי

דוד קמינסקי (נולד ב-8 בינואר 1938) הוא כדורסלן עבר ישראלי בגובה 1.83 מטרים, ששיחק בעמדת הרכז בהפועל ירושלים, הפועל תל אביב ובנבחרת ישראל. נחשב לגדול השחקנים הירושלמים בכל הזמנים, ולאחד הטובים בארץ בשנות פעילותו. כן ביוני 2005 דורג במקום ה-25 מתוך 50 הכדורסלנים הגדולים בכל הזמנים בהיכל התהילה של הכדורסל הישראלי.